Tim du Plessis: Die val van Zuma het by Kodesa begin | Netwerk24
As of wanneer die tronkdeur die dag agter Jacob Zuma toeswaai, sal dit die laaste hoofstuk wees van 'n storie wat begin het toe Zuma en sy geesgenote in die ANC nog in Lusaka gesit en dagdroom het oor die dag wanneer hulle Suid-Afrika op 'n skinkbord sou kry – 'n feesmaal van smul tot in lengte van dae.
Hulle sê hulle het vir 'n demokrasie geveg, maar die een wat hulle in gedagte gehad het, was die post-koloniale Afrika-model. Dit wat al sinies genoem is "een mens, een stem, een keer". Die soort demokrasie wat Zimbabwe al 41 jaar het.
Terwyl Zuma en sy kohorte in ballingskap lugkastele gebou het, soos iemand wat sy Lotto-miljoene bestee vóór hy nog 'n kaartjie gekoop het, het Suid-Afrikaners op ander plekke diep gedink oor wat in die plek moes kom van die onhoudbare stelsel van wit minderheidsoorheersing.